Vincent C. Gray
Vincent Condol Gray (rođen 8. novembra 1942.) američki je političar koji bio na funkciji 7. po redu gradonačelnika Distrikta Columbia, odnosno glavnog grada SAD, Washingtona. Prije nego što je postao gradonačelnik u januaru 2011., Gray je služio i kao predsjednik Vijeća Distrikta Columbia te kao član Vijeća iz Kvarta 7 (Ward) Washingtona. Tokom 1990tih je bio direktor Odjeljenja za socijalne usluge Distrikta. Član je Demokratske stranke. Tokom svoje političke karijere, uglavnom je bio socijalno angažiran. Političku karijeru je počeo u Udruženju za retardirane osobe D.C., udruženju koje se zalagalo za pomoć ovoj populaciji građana. Tamo je potpomagao duševne bolesnike novim inovativnim javnim programom. Godine 1991. tadašnja gradonačelnica Sharon Pratt Kelly ga imenuje za direktora Odjeljenja za socijalne usluge grada Washingtona. Od 1994. do 2004. godine Gray je bio generalni direktor organizacije Convenant House Washington, koja se brinula za omladinu beskućnike. Gray se 30. marta 2010. godine kandidirao za gradonačelnika Washingtona. Tokom svoje kampanje koristio je slogan, kojim se i ranije koristio kao potpredsjednik Gradskog vijeća: One City, Leadership We Need (bos. Jedan grad, (jednog) lidera trebamo). Na izborima za gradonačelnika osvojio je 54% glasova, dok je njegov najveći protivnik Adrian Fenty osvojio 44% glasova.